**Õppekava**

## Täienduskoolitusasutuse nimetus:

OÜ Norra Keele Keskus

# 1. Õppekava nimetus: Norra keel ja ühiskond edasijõudnutele (tase B1.2)

# 2. Õppekavarühm ja õppekava koostamise alus

Õppekavarühm: Võõrkeeled 0231.

Õppekava koostamise alus: Euroopa Nõukogu keeleoskustasemete süsteem.

# 3. Eesmärk ja õpiväljundid

Eesmärk: Koolituse lõpuks suudab õppija talle tuttavatel teemadel nii kirjalikult kui suuliselt norra keeles suhelda ning tekstist vajaliku info leida.

## Õpiväljundid

Koolituse lõpuks õppija

* suhtleb norra keeles viisakalt ning argumenteeritult nii suuliselt kui kirjalikult, võttes arvesse vestluspartneri kultuurilist ja ühiskondlikku tausta
* leiab keerukamast kirjalikust või suulisest tekstist üles vajaliku info
* oskab vastata olulisematele Norra ühiskonda puudutavatele küsimustele

# 4. Sihtgrupp ja õppe alustamise tingimused

Kursusel võivad osaleda kõik huvilised, kellel on B1.1 tasemele vastav norra keele oskus. Taseme vastavust kontrollitakse eelnevalt testi ja/või vestluse abil.

Kursusel osalemise eeldus on algtasemel arvutioskus ning arvuti kasutamise võimalus iseseisva töö tegemise ajal.

# 5. Õppe kogumaht, selle ülesehitus, õppekeskkond ja õppevahendid

Maht: 140 akadeemilist tundi, millest 70 tundi on auditoorset tööd ja 70 tundi iseseisvat tööd. Iseseisev töö jaotub auditoorse töö vahelisele ajale selliselt, et iga auditoorse töö päeva eel teeb õppija kahe akadeemilise tunni jagu iseseisvat tööd.

Õppekeskkond: seminariruum või Microsoft Teams, õppijate arv ühes grupis on max 6 inimest.

Õppevahendid: õpik ja töövihik, õpiku juurde kuuluv digikeskkond

# 6. Õppeprotsessi kirjeldus, sh õppe sisu, õppemeetodid  ja -materjalid

Õppeprotsess: Auditoorne töö ja iseseisev töö, mis tuleb õppijal sooritada auditoorse õppe vahelisel ajal. Õpe toimub kahel korral nädalas kaks akadeemilist tundi järjest.

## Õppe sisu:

* Pere ja laste kasvatamine
* Omadussõnade võrdlusastmed
* Tööle kandideerimine (töökuulutused, CV, kaaskiri, töövestlus)
* Kaudne kõne
* Norra kultuur ja traditsioonid
* Olulisimad Norra ajaloosündmused
* Infinitiivi kasutamine
* Toitumine ja tervislikud eluviisid
* Abitegusõnade vormid
* Keskkonnakaitse ja kliimamuutused
* Norra sotsiaalsüsteem
* Määrsõnad
* Tööelu Norras
* Liitsõnade moodustamine
* Majandusharud Norras
* Omadussõnade moodustamine
* Demokraatia ja inimõigused
* Sidesõnad

## Õppemeetodid:

Auditoorses õppes (70 akad. tundi) kasutatakse õppemeetoditena peamiselt aktiivõppe meetodeid. Kursusel kasutatavad auditoorsed õppemeetodid on

* arutelud
* dialoogid ja rollimängud, rühmatöö
* paaristöö sõnade õppimisel
* suhtluspõhised miniloengud grammatika seletamisel
* küsimused eelnevate kogemuste ja teadmiste väljaselgitamiseks
* kuulamisharjutused
* minitestid
* valjusti lugemine ja tõlkimine

Iseseisva töö (70 akad tundi) õppemeetodid on

* tekstide koostamine
* temaatiliste ja päevakajaliste saadete vaatamine ja küsimustele vastamine/küsimuste koostamine, uute sõnade tõlkimine
* temaatiliste ja päevakajaliste artiklite lugemine ja küsimustele vastamine/küsimuste koostamine, uute sõnade tõlkimine
* töövihikus ja õpiku internetilehel grammatika ja sõnavara harjutuste tegemine
* sõnade õppimine lipikute või rakenduse abil

## Õppematerjalide loend:

Ellingsen, Mac Donald, 2021 Stein på stein Tekstbok. Cappelen Damm

Ellingsen, Mac Donald, 2021. Stein på stein Arbeidsbok. Cappelen Damm

Interaktiivsed harjutused: https://utdanning.cappelendamm.no/

Temaatilised ja päevakajalised saated: <https://tv.nrk.no/>

# 7. Hindamine

## Kujundav hindamine

Õppetöö toimub väikeses grupis (kuni 6 inimest), mis võimaldab koolitajal igas tunnis anda õppijatele tagasisidet. Koolitaja korrigeerib igas tunnis õppijate hääldust, sõnakasutust ning grammatikat, tehes seda toetavalt, mitte kritiseerides. Koolitaja annab kirjalikult tagasiside ka lühitekstidele, mille õppijad koduse ülesandena kirjutavad. Ühiselt arutatakse läbi ka olulisemad vead, viitamata kellegi tööle nimeliselt.

Tunni alguses tehakse regulaarselt kas teste sõnade ja väljendite kontrollimiseks või palutakse õppijatel teineteise käest sõnu küsida, mis võimaldab ka kaasõppijatelt tagasisidet saada. Kaasõppijate tugi ja tagasiside on oluline ka rollimängude puhul.

## Kokkuvõttev hindamine

Õpingute lõpetamise eelduseks on testide ja suulise vestluse positiivsele tulemusele, s.t. vastavalt hindamiskriteeriumitele sooritamine.

|  |  |
| --- | --- |
| **Hindamismeetod** | **Hindamiskriteeriumid** |
| Kolm kirjalikku testi | Õppija leiab läbitud teemal kuulamistekstist üles vajaliku informatsiooni. Õppija kasutab õpitud sõnu õiges vormis ja kirjutab lühikese kirjaliku teksti. Testide sooritamiseks tuleb saada vähemalt 51% punktidest. |
| Suuline vestlus | Suulise vestluse sooritamisel vestleb õppija koolitajaga oma tööst, perest ja hobidest ning Norra ühiskonnast. Ta vastab vähemalt viiele küsimusele ning esitab ise vähemalt kolm küsimust.  Vestluse teises osas mängitakse läbi situatsioon, kus õppija on tööle kandideerija rollis. Ülesanne on edukalt sooritatud, kui tööandja rollis olnud koolitaja saab aru kandideerija vastustest ning kandideerija oskab täpsustavatele küsimustele vastata. |

# 8. Väljastatavad dokumendid

Tunnistus, kui õpingute lõpetamise nõuded – kaks kirjalikku testi ja suuline vestlus – on hindamiskriteeriumitele vastavalt täidetud.

Tõend, kui õpitulemusi ei saavutatud, kuid õppija võttis osa õppetööst. Tõend väljastatakse vastavalt osaletud auditoorsete tundide arvule, kuid mitte juhul, kui õppija osales vähem kui pooltes auditoorsetes tundides.

# 9. Koolitaja kvalifikatsioon

**Liis Uiboupini kvalifikatsioon:**

Magistrikraad *cum laude* Tartu Ülikooli Norra keele ja kultuuri erialalt 2009

Koolitaja koolitus, Koolituskeskus Reiting 2017

Koolituse korraldaja:

**OÜ Norra Keele Keskus**  
Reg kood 14400393  
Täiskasvanuhariduse majandustegevusteade nr 195017  
Norra Keele Keskus on Eesti Töötukassa koolituskaardi koostööpartner.    
Õnne 1-10, Tartu

[www.norrakeel.ee](http://www.norrakeel.ee/)  
<https://www.facebook.com/norrakeel/>

Kontaktisik:

Liis Uiboupin  
[i](mailto:liisuiboupin@gmail.com)nfo@norrakeel.ee  
Tel 5067783